**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1023-3/17**

**Podgorica, 12.07.2018.godine**

Agencija za zaštitu ličnih podataka i slobodan pristup informacijama - Savjet Agencije, postupajući po tužbi U.br.3961/2017, rješavajući po žalbi X X UPI 262/1 od 27.02.2017.godine izjavljene protiv rješenja JU SMŠ Mladost Tivat UPI 144/2 od 10.02.2017.godine u stavu 3, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 i člana 256 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 12.07.2018. godine donio:

**R J E Š E NJ E**

Poništava se rješenje Savjeta Agencije UPII 07-30-1023-2/17 od 05.07.2018.godine .

Usvaja se žalba.

Poništava se rješenje JU SMŠ Mladost Tivat UPI 144/2 od 10.02.2017. godine u stavu 3.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Članom 256 Zakona o opštem upravnom postupku je propisano da će organ protiv čijeg je rješenja blagovremeno pokrenut upravni spor može, do završetka spora, ako uvažava sve zahtjeve tužbe, poništiti ili izmijeniti svoje rješenje iz onih razloga iz kojih bi sud mogao poništiti takvo rješenje, ako se time ne vrijeđa pravo stranke u upravnom postupku ili pravo trećeg lica.

Savjet Agencije je nakon prijema tužbe od strane Upravnog suda Crne Gore U. br.3961/2017 radi ćutanja administracije primjenom člana 256 Zakona o opštem upravnom postupku uvažio zahtjeve iz tužbe tužioca i na sjednici Savjeta Agencije 12.07.2018.godine poništio osporeno rješenje Savjeta Agencije UPII 07-30-1023-2/17 od 05.07.2018.godine i donio odluku da se žalba usvaja .

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ” X X na osnovu zahtjeva broj UP I 144/1 od 23.01.2017. godine dozvoljava se pristup traženim informacijama koje se odnose na dostavu u fotokopiji bankarskih izvoda JU SMŠ ,,Mladost“ - Tivat za septembar 2015. godine. Pristup traženim informacijama pod stavkom 1 ostvariće se dostavom fotokopije dokumenata putem pošte, preporučenom pošiljkom na adresu podnosioca zahtjeva X X u roku od 5 dana od dana dostavljanja dokaza o uplati troškova postupka. Troškovi postupka određuju se u iznosu od 2,20 eura koje je X X dužan da uplati u korist JU SMŠ ,,Mladost“ - Tivat na račun 535-12444-92, prije isteka roka iz prethodnog stava i o tome dostaviti odgovarajući dokaz.” U obrazloženju rješenja navodi da se da se dana 23.01.2017. godine X X obratio JU SMŠ ,,Mladost“ - Tivat sa zahtjevom broj UP I 144/1 radi dostavljanja fotokopije bankarskih izvoda JU SMŠ „Mladost“ - Tivat za septembar 2015. godine. S obzirom da se tražena informacija pod stavkom 1 nalazi u posjedu JU SMŠ ,,Mladost“ - Tivat shodno članu 13 Zakona o slobodnom pristupu informacijama a u vezi sa članom 21 i članom 32 Zakona o slobodnom pristupu informacijama iste će podnosiocu zahtjeva biti dostavljene u vidu fotokpije, a nakon uplate troškova postupka u roku od 5 dana od prijema rješenja a nakon dostavljanja urednog dokaza o uplati troškova prvostepenom organu. Na osnovu člana 33 stav 2 Zakona o slobodnom pristupu informacijama, propisano je da podnosilac zahtjeva snosi troškove u vezi sa ostvarivanjem prava na slobodan pristup informaciji, koji se odnose samo na stvarne troškove organa u pogledu prepisivanja, fotokopiranja, prevođenja i dostavljanja informacije. Na osnovu člana 33 stav 5 i 6 Zakona o slobodnom pristupu informacijama, troškovi postupka iz stava 2 ovog člana plaćaju se prije omogućavanja pristupa informaciji i ukoliko podnosilac zahtjeva ne dostavi dokaz o uplati istih neće mu se omogućiti pristup traženoj informaciji. Kako tražena informacija kojoj se pristup omogućava ima 24 stranice primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama (Sl.list Crne Gore br. 066/16) određuje se naknada troškova postupka u ukupnom iznosu 2,20 eura i to na ime kopiranja 24 stranica po utvrđenoj cijeni od 0,05 eura po jednoj strani 1 eura za troškove dostave preporučenom pošiljkom koje je podnosilac zahtjeva dužan uplatiti u korist korist JU SMŠ ,,Mladost“ - Tivat na račun 535-12444-92 i isti dostavi dokaz o uplati troškova postupka korist JU SMŠ ,,Mladost“ - Tivat. Na osnovu člana 33 stav 4 Zakona o slobodnom pristupu informacijama ukoliko se podnosilac zahtjeva nalazi na evidenciji Centra za socijalni rad kao lice u stanju socijalne potrebe ili lice sa invaliditetom, dužan je da o tome dostavi dokaz kako bi bio oslobođen plaćanja troškova postupka. Na osnovu izloženog, odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se žalba izjavljuje protiv dijela rješenja kojim je odlučeno o troškovima postupka, te da žalbu izjavljuje iz svih zakonom propisanih razloga. U obrazloženju se navodi da je JU SMŠ “Mladost“ Tivat , dijelom Rješenjem UP 1 144/2 ( od 10.02.2017. godine ) odlučila o troškovima postupka u iznosu od 2.20 eura te obavezala žalioca da uplati novačni iznos od 2.20 eura utvrđen na ime troškova postupka u korist JU SMŠ “Mladost“ Tivat na račun 535-12444-92. Dio Rešenje UP 1 144/2 (od 10.02.2017. godine ) s kojim je odlučeno o troškovima postupka u novačanom iznosu od 2.20 evra je nezakonit. Razlozi za osporeni dio rješenja su u suprotnosti sa činjenicama , netačno i nepotpuno je utvrđeno činjenično stanje, te je pogrešno primenjeno materijalno pravo. Naime, činjenica je da je JU SMŠ'‘Mladost“Tivat dijelom Rješenja UP 144/2 ( od 10.02.2017. godine) odlučila o troškovima postupka u novčanom iznosu od 2.20 evra , pogrešno primjenjujući određenu odredbu Uredbe o naknadi troškova u postupku za pristup informacijama („Sl. List CG „br. 66/16). JU SMŠ “Mladost“ Tivat je nepravilno primijenila određenu odredbu Uredbe o naknadi troškova u postupku za pristup informacijama ( „Sl. List CG „ br. 66/16), te na taj način JU SMŠ‘‘Mladost“Tivat, dio Rješenja UP 1 144/2 ( od 10.02.2017. godine) o troškovima postupka nezakonit. Sve prethodno navedeno u ovoj žalbi ukazuje da je dio Rešenje UP 1 144/2 ( od 10.02.2017. godine) ( s kojim je odlučeno o troškovima postupka u novčanom iznosu od 2.20 evra) , nezakonit. Stoga , žalilac predlaže Agenciji za zaštitu ličnih podastaka i slobodan pristup informacijama Podgorica da poništi kao nezakonit dio Rešenja JU SMŠ“Mladost“Tivat UP1 144/2 (od 10.02.2017. godine) s kojim je odlučeno o troškovima postupka.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-9800-1/17 od 25.09.2017.godine tražeći informaciju koja je predmet zahtjeva za slobodan pristup informacijama X X br. UPI 144/1 od 23.01.2017.godine, te je uz dopis JU SMŠ Mladost Tivat br. 2975/1 od 11.10.2017.godine dostavljena informacija i to: fotokopiju bankovnih izvoda za septembar 2015.godine.

Nakon razmatranja spisa predmeta, žalbenih navoda i neposrednog uvida u: fotokopiju bankovnih izvoda za septembar 2015.godine, Savjet Agencije nalazi da je žalba osnovana.

Član 237 stav 2 Zakona o opštem upravnom postupku propisuje ako drugostepeni organ nadje da će nedostatke prvostepenog postupka brže i ekonomičnije otkloniti prvostepeni orgnan on će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agenije poništava rješenje JU SMŠ Mladost Tivat UPI 144/2 od 10.02.2017. godine u stavu 3 zbog progrešne primjene materijalnog prava. Član 1 Zakona o slobodnom pristupu informacijama propisuje da se pravo na pristup informacijama u posjedu organa vlasti ostvaruje na način i po postupku propisanim ovim zakonom. Član 33 Zakona o slobodnom pristupu informacijama propisuje da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi organ vlasti. Troškovi postupka iz stava 2 ovog člana plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji. Članom 2 Uredbe o naknadi troškova u postupku pristupa informacijama (Sl. List CG br. 066/16) stav 1 tačka 1 alineja 1 je propisano da troškovi organa vlasti, nastali u postupku za pristup informacijama, koji su predviđeni Zakonom o slobodnom pristupu informacijama, određuju se u sledećem iznosu i to, za: 1. Fotokopiranje informacije- format A4 crnobijeli 0.05 eura, po stranici, a da je članom 2 stav 1 tačka 3 Uredbe o naknadi troškova u postupku pristupa informacijama propisano da se dostavljanje informacije putem pošte (preporučenom pošiljkom ), ili brzom pošiljkom prema važećem cjenovniku redovnih poštanskih usluga. Naime, članom 33 Zakona o slobodnom pristupu informacijama jasno je određeno da podnosilac zahtjeva za slobodan pristup informacijama snosi troškove postupka te da se plaćanja troškova oslobađaju lica sa invaliditetom i lica u stanju socijalne potrebe, u kom slučaju troškove postupka snosi organ vlasti i da je uvidom u spise predmeta Savjet je utvrdio da žalilac nije dostavio dokaz koji bi upućivao na to da je žalilac lice u stanju socijalne potrebe, i koje bi po tom osnovu trebalo osloboditi plaćanja troškova postupka. Savjet Agencije neposrednim uvidom u spise predmeta, utvrdio da isti sadrže ukupno 24 stranice te da je prvostepeni organ pravilno primijenio član 2 stav 1 tačka 1 alineja 1 i stav 1 tačka 3 Uredbe o naknadi troškova u postupku pristupa informacijama (Sl. List CG br. 066/16), kada je obračunao troškove postupka u iznosu od 2,20 eura i to na ime izrade fotokopija predmetnih dokumenata u iznosu od ukupno 1,20 eura na ime kopiranja 24 stranice i to po cijeni od 0,05 eura po jednoj stranici, i 1,00 eura za troškove dostave preporučenom pošiljkom. Savjet Agencije je cijenio žalbene navode i utvrdio da je prvostepeni organ pogrešno primjenio odredbu člana 3 Uredbe o naknadi troškova postupka za pristup informacijama jer je propisano da sredstva na ime troškova iz člana 1 ove uredbe podnosilac zahtjeva uplaćuje u korist Budžeta Crne Gore, a dokaz o uplati dostavlja organu vlasti koji vodi postupak za pristup unformacijama. Prvostepeni organ je pogrešno dao upustvo da se iznos od 2,20 eura uplati u korist žiro računa JU SMŠ Mladost Tivat već isti mogao biti uplaćen u korist Budžeta Crne Gore. Prvostepeni organ je dužan u ponovnom postupku u roku od 15 dana od prijema rješenja na osnovu pravilno utvrđenog činjeničnog stanja pravilno primjeniti odrebu člana 3 Uredbe o naknadi troškova postupka za pristup informacijama i u ponovnom postupku donese odluku na osnovu podnijetog zahtjeva za slobodan pristup informacijama. Na osnovu člana 237 stav 2 Zakona o opštem upravnom postupku je poništeno prvostepeno rješenje u stavu 3, a predmet se zbog prirode upravne stvari dostavlja na ponovni postupak prvostepenom organu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**